Tamroni 15-30mm f/2.8 VC ülilainurkobjektiiv sobib nii looduse kui ka arhitektuuri pildistamiseks :: Digitest
#000000
Uusim ülilainurk jätkab Tamroni viimase aja traditsioone: kõrge ehituskvaliteet, kvaliteetne optika, pildistabilisaator. Bajonett metallist, nupud paigutatud loogiliselt ja mugavalt. Tihendid on ilmastikukindlad, konstruktsioon soliidne. Üllatav oli esialgu, kui raske (1100g) on objektiiv; kuid valgusjõul on oma hind – rohkem klaasi. Hiljem raskusega harjub ja pigem on tegu eelisega: vähem võimalusi nn pilti ära väristada.
#000002
Objektiivi küljel on kolm nuppu: VC (stabilisaator), AF (autofookus). Mõlemaid saab eraldi sisse ja välja lülitada. Ringmootoriga fookusele omaselt saab peale automaatset fokusseerimist fookust koheselt (reaalajas) käsitsi täpsustada (ingl. k full time manual override); nii laia nurga puhul käsitsiteravustamist siiski väga tarvis ei lähe (erinevalt teleobjektiividest, kus korrigeerimist on rohkem.
#000003
Üks väga oluline erinevus teiste objektiividega võrreldes on filtrikeerme puudumine. Vaikimisi seega filtreid kasutada ei saa (alati võib muidugi custom-lahenduse teha; varem või hiljem on ka tarvikute tootjad alati millegagi lagedale tulnud sellistes olukordades).
#000004
Kui lai on 15mm? Ikka päris (“varbad kipuvad pildile jääma, kuigi küünarnukid päris mitte”) lai. Leidsin end enamus ajast pildistamas 15mm peal – ehk nii laia nurgaga kui võimalik. Nii maastikel kui siseruumides jääb pildile väga-väga palju. Moonutusi veidi on (vt ülemist interjööripilti), kuid need on vajadusel tarkvaraliselt kergelt korrigeeritavad.
#000005
Tamron 15-30mm puhul räägime tavalisest lainurgast mitte nn fisheye-optikast (taotluslikult “võimendatud” ülilainurk). Mida keerukam objektiivi konstuktsioon, seda raskem on moonutusi vältida. Fiksobjektiivil lihtsam, suumobjektiivil raskem. Mida aeg edasi, seda paremini on suudetud probleemseid aspekte selliste objektiivide puhul lahendada. Nii laia nurga puhul, nagu 15mm on traditsiooniliselt järgmised murekohad:
#000006
CA kontrastsetel aladel (samuti just nurkades)
moonutused (nn “tünn” ja “padi”)
#000007
Pildistabilisaatorit ükski konkurent ei paku, siinkohal näen kahte peamist põhjust, miks stabilisaatorit võiks nii laia nurga puhul kasutada: 1) käest filmimine 2) väga pimedas pildistamine. Tavaolukorras stabilisaatorit nii laia nurga puhul olulist effekti ei anna, eriti arvestades uuemate kaamerate sensorite võimekust kõrge tundlikkusega kvaliteetset pilti teha.
#000009
Tamron 15-30mm objektiivi klaas on kirgas ja kvaliteetne, seega sensorile projekteeritud kujutis terav ja värviküllane. Lahtise avaga on joonis nurkades pehmem kui keskel; samuti esineb kromaatilist aberratsiooni (oleneb väga palju valguse iseloomust: suunast, intensiivsusest, kontrastsusest).
#000010
Lahtise avaga (F/2.8) on joonis üldiselt väga hea; küllusliku valguse puhul võib ava muidugi veidi kinni keerata – teravus (nurkades oluliselt) paraneb.
#000011
Mööndustega saab objektiivi kasutada mõningateks lähivõteteks (vt pilti lepatriinuga; makrovõteteks tuleks aga siiski kasutada spetsiaalset makroobjektiivi). Lahtise ava puhul saame rääkida ka bokeh-ist, mida üheksal juhul kümnest sellise objektiivi puhul teemaks ei võeta.
#000012
Autofookuse iseloom sarnaneb teiste kaasaegsete objektiividega – see on vaikne, kiire ja täpne. Lugesin enne testimist internetist ülevaateid ja ootuspäraselt kaebasid nii canonistid kui nikonistid “aeglase” fookuse üle tamroni puhul; kahjuks ei olnud võimalik endal kõiki neid samaaegselt proovida, kuid kui kiirusevahe peakski olema, siis ilmselt minimaalne.
#000013
Käsifookust kasutasin ülivähe – kaamera saab fokusseerimisega nii laia nurga puhul palju paremini hakkama kui inimsilm.
#000014
võimalus küllalt lähedale fokusseerida annab võimaluse loovateks lainurkpiltideks
raske objektiiv lisab stabiilsust pildistamisel
#000015
Vastuvalguse suhtes on objektiiv siiski üsna tundlik. Optiline konstruktsioon seda muidugi soodustab (väljaulatuv väline lääts). Mida kinnisem on ava, seda silmatorkavamad on “flare’d” (mitmevärvilised täpid-laigud fotol). Tihtilugu näevad need isegi päris kunstipärased välja, seega teatud kontekstis on need läätsepeegeldused tervitatavad; detailirikkal fotol tuleb aga arvestada väikese ajakuluga nende eemaldamiseks.
#000016
Tamron 15-30mm F/2.8 on kindlasti sobiv objektiiv nii loodusesõpradele kui arhitektuuripildistajatele.
#000017
Samsung Galaxy S6 edge+ nutitelefon. Kas kumer serv on pluss või hoopis miinus?
#000022
Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-mängijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.
Kui soovid, et Digitest kirjutaks ka sinu toodetest, siis võta ühendust - info@digitest.ee
#000024